Sasampuning kadya punika wiyosipun. Kula sampun anampèni sêrat pêparingipun kangjêng tuwan residhèn. Kang katitimangsan ing Surakarta kaping 11, wulan Mèi taun 1837, kang mungêling sêrat kangjêng tuwan residhèn amaringi wuninga dhatêng ing kula, yèn kala tanggal kaping 23, wulan April taun ingkang lumampah punika, ing Salatiga wontên têtiyang Jawi awasta pun Cakil. Wêtawisipun umur 25 taun. Punika botên gadhah rayat utawi panggaota, kacêpêng dhatêng tiyang ingkang patrol. Aturipun agriya wontên ing Bayawangsul. Ananging lajêng angalih ing dhusun Pakis bawah nagari ing Surakarta, atunggil griya kalihan tiyang sêpuhipun awasta Bok Cakil Lajêng dhatêng ing Salatiga angupados panggaota.